text: 70-årig mand sigtes for at have dræbt hustru og søn i Møgeltønder
  19 september 2010 kl. 06.25
  Syd- og Sønderjyllands Politi har i sagen om dobbeltdrabet i Møgeltønder haft kvindens ægtemand til afhøring. Den 70-årige mand er nu anholdt og sigtet for drabene. Han nægter sig dog skyldig
  Der foretages obduktion på retsmedicinsk institut i Odense i dag, og politiet fortsætter også med tekniske undersøgelser og afhøringer.
  
  Drabene skete fredag aften
  Manden har været i huset på drabstidspunktet. Tidspunktet har retsmedicinerne på nuværende tidspunkt vurderet til at være fredag
  aften. 
  I løbet af dagen tages der stilling til, om den sigtede skal fremstilles i grundlovsforhør.
  